ปล่อยวางจิต มีสติ ควบคุมจิต
การรับประทานอาหารเป็นปัจจัยสำคัญต่อความอยู่รอดเช่นไร การคิดก็เป็นเช่นนั้น ดังนั้นบางครั้งอาจจะยากที่จะตัดสินว่าคุณกำลังคิดมากเกินไปอยู่หรือไม่ แต่กระนั้นก็มีสัญญาณเตือนที่ช่วยบ่งบอกว่าคุณกำลังคิดมาก ซึ่งมีดังต่อไปนี้:  คุณหมกมุ่นอยู่กับความคิดเดิมๆ หรือไม่? แต่คุณกลับไม่ได้อะไรจากการคิดเรื่องเดิมๆ นี้เลยใช่ไหม? ถ้าใช่ นี่อาจจะเป็นสัญญาณบอกว่าคุณควรเลิกคิดถึงมันและเดินหน้าต่อไป คุณกำลังคิดถึงเรื่องเดิมๆ โดยพยายามมองจากล้านแปดแง่มุมอยู่หรือเปล่า? ถ้าคุณมีหลายแง่มุม “มากเกินไป” ในการตัดสินใจทำอะไรบางอย่าง คุณกำลังถอยไปข้างหลังมากกว่าก้าวไปข้างหน้า คุณเคยขอให้ก๊วนเพื่อนสนิทมาช่วยคิดเรื่องใดเรื่องหนึ่งหรือไม่? ถ้าใช่ แสดงว่าถึงเวลาแล้วที่คุณจะต้องเข้าใจว่าการขอความเห็นมากมายเพื่อตัดสินใจเรื่องเพียงเรื่องเดียวอาจทำให้คุณเป็นบ้าได้ มีหลายคนบอกให้คุณเลิกคิดมากอยู่บ่อยๆ หรือไม่? มีคนชอบแซวว่าคุณเป็นคนคิดมาก เป็นนักปรัชญาช่างคิด หรือเป็นคนชอบมองเหม่อออกไปนอกหน้าต่างที่มีฝนพรำหรือไม่? ถ้าใช่ พวกเขาอาจจะพูดถูกก็ได้ ถ้าคุณรู้สึกว่าคุณไม่สามารถหยุดคิดได้ คุณควรเรียนรู้ว่าวิธีการ “ปล่อยวาง” จิตนั้นทำอย่างไรเพื่อให้คุณสามารถบังคับจิตของคุณได้ลองจินตนาการว่าการคิดนั้นเหมือนกับการหายใจ คุณหายใจตลอดเวลาโดยไม่รู้ตัว แต่ถ้าจำเป็นคุณก็สามารถกลั้นหายใจได้ การทำสมาธิจะสอนให้คุณรู้จักการปล่อยวางจิตใจ  เพียงใช้เวลา 15-20 นาทีเพื่อทำสมาธิในทุกๆ เช้าจะช่วยให้คุณมีสติและเลิกยึดติดกับความคิดที่คอยรบเร้าอย่างเห็นได้ชัด สามารถทำสมาธิตอนกลางคืนได้เช่นกันเพื่อช่วยสงบจิตใจ การวิ่งหรือแม้แต่การเดินเร็วจะช่วยให้จิตเลิกหมกมุ่นอยู่กับความคิดที่น่ารำคาญและจดจ่ออยู่กับร่างกายแทน การทำกิจกรรมที่ใช้กำลัง เช่น การเล่นพาวเวอร์โยคะ (Power yoga) ซึ่งใช้การเคลื่อนไหวอย่างต่อเนื่อง, การฝึกศิลปะการป้องกันตัว, หรือการเล่นวอลเลย์บอลชายหาด เป็นต้น จะทำให้จิตจดจ่ออยู่กับร่างกายจนคุณไม่มีเวลาหมกมุ่นอยู่กับความคิด คุณสามารถลองทำสิ่งต่อไปนี้ดู:  ไปฟิตเนสเพื่อออกกำลังกายแบบวงจร. การออกกำลังกายแบบวงจรเป็นการออกกำลังกายโดยหมุนเวียนอุปกรณ์ออกกำลังกายหรือท่าออกกำลังกายโดยไม่หยุดพัก ดังนั้นเมื่อคุณต้องคอยเปลี่ยนอุปกรณ์ออกกำลังกายทุกครั้งที่ได้ยินสัญญาณเตือนคุณก็จะแทบไม่มีเวลาหมกมุ่นอยู่กับความคิด ปีนเขา. การอยู่ท่ามกลางธรรมชาติและการชมความงามและความสงบที่อยู่ล้อมรอบตัวคุณจะช่วยให้คุณมีสติมากขึ้น ว่ายน้ำ. การว่ายน้ำเป็นกิจกรรมที่ต้องใช้ร่างกายอย่างมากจนคุณไม่สามารถหมกมุ่นอยู่กับความคิด เมื่อคุณได้ปลดปล่อยทุกอย่างออกมาโดยการพูดแม้ว่าจะเป็นการพูดกับตัวเองก็ตาม คุณจะเริ่มก้าวไปสู่การปล่อยวาง คุณอาจลองเดินไปมาในขณะเดียวกันด้วยก็ได้ เมื่อคุณได้ระบายออกมาแล้วคุณจะเริ่มปลดปล่อยให้ความคิดนั้นออกจากหัวของคุณ คุณอาจพูดออกมาดังๆ กับตัวคุณเองหรือพูดให้เจ้าแมวเหมียวของคุณฟังหรือเพื่อนที่คุณไว้ใจ คุณอาจคิดมากจนเหนื่อยล้าและหมดพลังความคิด แต่คนอื่นอาจสามารถช่วยคุณคิดหามุมมองอื่นๆ ที่ทำให้คุณตัดสินใจง่ายขึ้น ซึ่งช่วยให้คุณปล่อยวางความคิดที่รบเร้า เพื่อนของคุณอาจทำให้คุณรู้สึกดีขึ้น ช่วยแก้ปัญหาและทำให้คุณรู้ตัวว่าคุณกำลังเสียเวลาไปกับการคิดมาก นอกจากนี้ ถ้าคุณออกไปเที่ยวกับเพื่อน คุณคงจะไม่มัวแต่คิดมากหรอก จริงไหม? อย่างน้อยเพื่อนก็สามารถช่วยคุณได้ ถ้าปัญหาของคุณคือการคิดมากเกี่ยวกับเรื่องไม่เป็นเรื่อง เกี่ยวกับการกังวลแบบไม่มีเหตุผลหรือการคิดถึงสิ่งที่คุณไม่สามารถควบคุมได้ คุณก็คงจะทำอะไรไม่ได้มากเพื่อแก้ปัญหาที่คอยกวนใจ ดังนั้นคุณควรจะแก้แต่ปัญหาที่คุณสามารถแก้ได้และคิดแผนลงมือทำแทนที่จะเอาแต่ “คิด คิด คิด” โดยไม่มีการลงมือทำ ลองดูแนวทางต่อไปนี้ที่คุณสามารถทำได้:  แทนที่จะมัวคิดว่าคนที่คุณแอบชอบชอบคุณหรือไม่ ให้ลงมือจีบซะเลย! ลองชวนเขาหรือเธอไปออกเดท มันไม่มีอะไรเสียหายนี่ จริงไหม? ถ้าคุณกำลังเครียดว่าการเรียนหรือการงานจะตกต่ำ ลองจดวิธีการที่จะทำให้คุณประสบความสำเร็จออกมาแล้วลงมือทำสิ! ถ้าคุณเป็นคนชอบมีข้อแม้ว่า “ถ้า...” อยู่บ่อยๆ ให้ทำสิ่งที่มีโอกาสสำเร็จ การอยู่ท่ามกลางคนที่คุณรักจะทำให้คุณพูดคุยมากขึ้นและคิดน้อยลง พยายามออกจากบ้านให้ได้อย่างน้อยอาทิตย์ละสองสามครั้งและพยายามสร้างความสัมพันธ์ที่ยั่งยืนและมีความหมายกับคนรอบข้างที่คุณสามารถชวนออกไปสังสรรค์ด้วย คุณจะเริ่มรู้สึกและเกิดคำถามว่าคุณใช้เวลาอยู่คนเดียวมากเกินไปหรือเปล่า? จริงอยู่ว่าการใช้เวลาอยู่กับตัวเองนั้นเป็นสิ่งที่ดีแต่การแบ่งเวลาไปพบปะสังสรรค์กับเพื่อนฝูงก็เป็นสิ่งสำคัญเช่นกัน ลองใช้เวลาเพื่อค้นหาสิ่งแปลกใหม่และท้าทายมากๆ เพราะงานอดิเรกที่คุณค้นพบซึ่งไม่ว่าจะเป็นอะไรก็ตามจะช่วยให้คุณมีสมาธิอยู่กับสิ่งที่คุณทำและตั้งตารอดูผลลัพธ์จากสิ่งที่ทำอย่างจดจ่อ อย่าคิดไปก่อนว่าคุณรู้จักตัวเองดีว่าคุณชอบทำอะไรหรือคิดว่าสิ่งบันเทิงใจนั้นไม่จำเป็น การลองทำงานอดิเรกใหม่ๆ จะทำให้คุณมีสติและจดจ่ออยู่กับงานศิลปะ งานประดิษฐ์ หรืองานอะไรก็ตาม คุณสามารถลองทำสิ่งเหล่านี้ได้:  แต่งกลอนหรือเขียนเรื่องสั้น หาคอร์สวิชาประศาสตร์ภาคค่ำเรียน เรียนวิธีปั้นเครื่องดินเผาหรือเครื่องเซรามิก เรียนคาราเต้ เรียนกีฬาโต้คลื่น หันมาขี่จักรยานแทนการขับรถ การเต้นรำนั้นมีหลายแบบ ตั้งแต่เต้นอยู่ในห้องคนเดียว เต้นในผับกับเพื่อนๆ หรือเข้าคลาสเต้นอย่าง แท็ปแดนซ์ แจ๊ส ฟ็อกซ์ทร็อต หรือ สวิงแดนซ์ เป็นต้น ไม่ว่าจะเป็นการเต้นแบบไหนก็ตามที่คุณสนใจ คุณจะได้เคลื่อนไหวร่างกาย ฟังเนื้อเพลง และมีสติ คุณจะเป็นนักเต้นที่เก่งกาจหรือไม่นั้นไม่สำคัญ เพราะอันที่จริงนั่นจะยิ่งทำให้คุณจดจ่ออยู่กับท่าเต้นและจดจ่ออยู่กับความคิดที่คอยรบเร้าน้อยลง การเข้าคลาสเต้นเป็นการเริ่มต้นงานอดิเรกใหม่ๆ ที่ดีและทำให้คุณได้สนุกกับการเต้นรำอีกด้วย ลองออกไปข้างนอกและมองหาต้นไม้ สูดกลิ่นดอกไม้และดื่มด่ำความรู้สึกของน้ำที่ใสสะอาดที่ไหลผ่านใบหน้า ซึ่งทำให้คุณมีสติ เปิดอ้ารับธรรมชาติและเข้าใจถึงความไม่เที่ยงของการมีตัวตนของคุณ ทำให้คุณเห็นโลกกว้างที่อยู่นอกเหนือจากโลกที่คุณรู้จักที่คุณสร้างขึ้นมาเอง เริ่มทาครีมกันแดดและสวมรองเท้าผ้าใบเตรียมออกสู่โลกภายนอกและเลิกอุดอู้อยู่ในห้องนอนของคุณกันเถอะ  แม้ว่าคุณจะไม่ชอบการปีนเขา การวิ่ง การขี่จักรยาน หรือกีฬาโต้คลื่น ให้ลองสร้างเป้าหมาย เช่น การเดินในสวนสาธารณะอย่างน้อยอาทิตย์ละครั้งสองครั้ง การเดินทางไปสถานที่ท่องเที่ยวทางธรรมชาติกับเพื่อนๆ ในวันหยุดสุดสัปดาห์ หรือแค่การไปที่ที่คุณสามารถมองออกไปในเวิ้งทะเลสาบสีครามหรือมหาสมุทร แต่ถ้ากิจกรรมเหล่านั้นดูจะยากไปสำหรับคุณ ขอแค่ให้คุณได้ออกไปข้างนอก การออกไปข้างนอกและอยู่ท่ามกลางแสงแดดจะทำให้คุณสดใส สุภาพดีและหมกมุ่นน้อยลง การจดจ่ออยู่กับความคิดของคนอื่นไม่เพียงแต่จะทำให้คุณได้เห็นมุมมองที่ลึกซึ้งเท่านั้นแต่ยังทำให้คุณคิดถึงเรื่องของตัวคุณน้อยลง การอ่านชีวประวัติของบุคคลที่จุดประกายแรงบันดาลใจจากการลงมือทำจริงๆ อาจทำให้คุณเห็นว่าเบื้องหลังความคิดที่เฉียบคมคือการลงมือทำ ซึ่งสำคัญไม่น้อยไปกว่ากันเลย อีกทั้งการอ่านหนังสือจะทำให้คุณไม่อยากทำอะไรนอกจากหนีไปในโลกแห่งจินตนาการ ซึ่งก็ฟังดูเข้าท่าไม่น้อย ลองเขียนสิ่งห้าสิ่งในแต่ละวันที่ทำให้คุณรู้สึกขอบคุณ การเขียนนี้จะทำให้คุณใส่ใจในตัวบุคคลและสิ่งต่างๆ มากกว่าความคิดของคุณ ถ้าการเขียนทุกวันนั้นบ่อยเกินไปให้เปลี่ยนเป็นเขียนทุกๆ สัปดาห์แทน ให้คุณเขียนไปเถอะ แม้แต่สิ่งเล็กๆ ก็สำคัญ อย่างบาริสต้าคนที่เติมกาแฟให้คุณโดยคิดเงิน เป็นต้น การฟังเพลงที่ไพเราะอาจทำให้คุณออกจากโลกของตัวเองและเชื่อมต่อกับโลกภายนอก คุณอาจไปคอนเสิร์ต เล่นซีดีเพลงเก่าในรถ หรือซื้อเครื่องเล่นและแผ่นเสียงเก่าๆ สักสองสามแผ่นแล้วย้อนอดีตไปกับเสียงเพลง ลองหลับตาแล้วปล่อยใจไปกับดนตรีและมีสติ ไม่จำเป็นต้องเป็นดนตรีของโมซาร์ต (Mozart) หรืออะไรที่มีความหมายลึกซึ้งหรือทรงคุณค่า การฟังเพลงของเคธี่ แพรี่ (Katy Perry) อาจได้ผลกว่าที่คุณคิดก็เป็นได้ ให้คุณอยู่ท่ามกลางผู้คนที่ทำให้คุณหัวเราะได้หรือไปชมละครตลกหรือดูรายการขำขันหรือรายการที่มีนักแสดงตลกที่คุณชอบมากๆ หรือดูคลิปวิดีโอจากเว็บไซต์ยูทูป (YouTube) ก็ได้ ให้คุณทำอะไรก็ได้ที่ทำให้คุณหัวเราะออกมาจนหงายหลังและไม่สนใจว่าในใจคุณกำลังกังวลเรื่องอะไรอยู่ อย่าสบประมาทความสำคัญของการหัวเราะที่มีอิทธิพลต่อสุขภาพจิตของคุณเชียว ไม่ว่าคุณจะเขียนบนกระดาษหรือบนคอมพิวเตอร์ก็ตาม สิ่งที่คุณควรทำอันดับแรกคือวิเคราะห์ปัญหา แล้วลองเขียนวิธีต่างๆ ในการแก้ปัญหา จากนั้นเขียนข้อดีข้อเสียของแต่ละวิธี การเขียนเรียบเรียงความคิดของคุณออกมาจะทำให้คุณหยุดคิดซ้ำไปซ้ำมาในหัว เมื่อคุณถึงจุดที่คิดไม่ออกว่าจะเขียนอะไรแสดงว่าสมองคุณได้ทำหน้าที่อย่างเต็มที่แล้ว ดังนั้นมันถือเวลาที่คุณจะหยุดคิดได้แล้ว ถ้าการเขียนยังไม่สามารถทำให้คุณตัดสินใจได้อย่ากลัวที่จะทำตามสัญชาตญาณ ถ้าวิธีแก้ปัญหาแต่ละวิธีดูเป็นไปได้พอๆ กันจนทำให้คุณเลือกไม่ถูก การคิดเยอะไม่ได้ช่วยให้คุณตัดสินใจได้ดีขึ้น ดังนั้น ณ เวลานี้คุณควรฟังเสียงจากสิ่งที่มาจากตัวตนจริงๆ ของคุณ แทนที่จะหมกมุ่นอยู่กับความคิด คุณควรจดสิ่งที่วนเวียนอยู่ในหัวคุณทุกๆ วัน เมื่อถึงปลายสัปดาห์ให้คุณกลับไปอ่านสิ่งที่คุณเขียนและจดบันทึกสิ่งที่กวนใจคุณมากที่สุด เพราะคุณควรจัดการกับสิ่งนั้นก่อนเป็นอย่างแรก พยายามจดลงสมุดอย่างน้อยสองสามครั้งต่อสัปดาห์ เพราะจะช่วยให้คุณชินกับการมี “ช่วงเวลาสำหรับการไตร่ตรอง” และช่วยให้จิตใจสงบแทนที่จะหมกมุ่นอยู่ตลอดเวลา เขียนรายการสิ่งที่คุณต้องทำในแต่ละวัน เว้นแต่ว่าการ “คิดหมกมุ่น” จะอยู่ในรายการด้วย การเขียนรายการนี้จะทำให้คุณเห็นว่ามีสิ่งสำคัญกว่าที่ต้องทำมากกว่านั่งไตร่ตรองหาความหมายของจักรวาล! วิธีจัดระเบียบความคิดที่รวดเร็วที่สุดคือการนำความคิดนั้นมาลงมือทำ ถ้าคุณกำลังรู้สึกว่าเดี๋ยวนี้คุณนอนหลับไม่เพียงพอ ให้จัดเวลาสำหรับการนอนพักผ่อนทันทีแทนที่จะมัวแต่กังวลเกี่ยวกับมัน! รายการสิ่งที่ต้องทำนี้สามารถนำไปปฏิบัติได้จริงและช่วยจัดการเรื่องสำคัญๆ ได้อย่าง “การให้เวลากับครอบครัวมากขึ้น” อาจจะฟังดูเป็นความคิดที่น่าขันแต่การให้เวลาตัวเองทุกๆ วันเพื่อปล่อยให้ตัวเองได้กังวล สงสัย เพ้อฝัน และตกอยู่ในห้วงความคิดอาจช่วยให้คุณสามารถควบคุมจิตไปในทางที่ดีได้ สมมติว่าลองให้เวลาตัวเองสักหนึ่งชั่วโมง เช่น ตอนห้าโมงถึงหกโมงเย็นทุกๆ วัน แล้วจากนั้นจึงลดเวลาลงเป็นห้าโมงถึงห้าโมงครึ่ง ถ้าความคิดที่ทำให้กังวลใจผุดขึ้นระหว่างวันและคุณไม่สามารถจัดการกับมันได้ในเวลานั้น เพียงแค่ให้บอกกับตัวเองว่า “ไว้ค่อยกังวลกับมันตอนห้าโมงเย็น” อาจจะฟังดูไร้สาระแต่ถ้าคุณไม่ลองก็คงไม่รู้
ยอมรับว่าคุณเป็นคนคิดมาก. ทำสมาธิ. ออกกำลังกาย. ระบายสิ่งที่อยู่ในใจออกมาโดยการพูด. ขอคำแนะนำ. แก้ปัญหาเท่าที่คุณจะทำได้. เข้าหาสังคม. หางานอดิเรกใหม่ๆ. เต้นรำ. ออกสำรวจธรรมชาติ. อ่านหนังสือมากขึ้น. เขียนรายการเกี่ยวกับสิ่งที่คุณรู้สึกซาบซึ้งใจ. สุนทรีกับดนตรีที่ไพเราะ. หัวเราะมากขึ้น. เขียนสิ่งที่คอยรบกวนจิตใจคุณออกมา. จดสิ่งที่คอยรบกวนจิตใจลงในสมุด. เขียนรายการสิ่งที่ต้องทำ. จัดตาราง “ช่วงเวลาสำหรับการไตร่ตรอง” ให้กับตัวเองในทุกๆ วัน.
https://www.wikihow.com/Stop-Thinking-Too-Much https://www.wikihow.com/Stop-Thinking-Too-Much https://www.wikihow.com/Stop-Thinking-Too-Much
Letting Go of Your Thoughts Living in the Moment Taking Control of Your Thoughts